**Bolile autoimune tiroidiene și microbiomul**

**Dr. Dan Perețianu**

Multe cazuri de hipotiroidism sunt caracterizate de un sistem imun hiperresponsiv și autoimunitate. Sunt mai mulți factori care pot fi controlați pentru o mai bună reglare a sistemului imun. Disbioza intestinală determină malabsorbție și inflamație cronică. Expunerea la un nivel crescut de microbi, chimicale, pesticide, erbicide, cosmetice, metale grele, biotoxine (ex. mucegaiul) afectează microbiomul intestinal și crește activitatea inflamatorie. Microbiomul intestinal este alcătuit din mai mult de 1000 de specii diferite de microbi și joacă un rol imens în absorbția de nutrienți, detoxifiere, maturarea sistemului imun. La pacienții cu Hashimoto există disbioză intestinală cu afectarea eliberării de TSH și a producerii de T4 și TBG (globulina de legare a tiroxinei). Intestinul este punctul de la care trebuie plecat când se caută cauza pentru toate tipurile de boli autoimune. Afectarea intestinului are consecințe majore asupra sistemului imun, endocrin, nervos și a creierului. Acest aspect poate conduce la diverse complicații medicale. Acestea includ incapacitatea de a absorbi hormonii tiroidieni, ca și deficiențe majore în vitamine și minerale (iod, fier, seleniu, magneziu și vitamine precum B și D). Remisia bolii se poate face dacă tratăm factorii declanșatori (ex. alergeni alimentari, [funcțiile tiroidiene pot reveni la normal prin eliminarea glutenului](http://www.celiaci.ro/articole/intolerantele-alimentare-si-bolile-tiroidei/); infecții, radiații, toxine, stres, etc). Această strategie terapeutică este specifică medicinei funcționale. În concluzie, este important să luăm și intestinul în considerare în schema de tratament (ex. reducerea permeabilității intestinale).